Filosofie - Dialog    De Guscht sitzt in de "Rose" un sinniert.  Er guckt nur durch sei Brill.  Unn a de Franz sitzt do unn stiert  In äh Loch nei, ganz still.    Nach fimf Minudde seufzt de Guscht  Ganz schwer aus tiefschter Seel,  Als käm enn abgrundtiefer Fruscht  Von unne  durch sei Kehl.    Dann sacht er mit seim tiefschte Baß  Unn sorschevollem Gsicht  Ganz ernscht unn traurig dann:  "Wääsch was?"  De Franz zuckt zamme do unn wischt    Sich iwwer d'Stirn, ziescht an de Wescht,  Als wer se ihm zu klää.  Er guckt zum Guscht - un iwwerlescht  Ganz lang. Dann sacht er zu 'hm: "Nää".    Nach fimf Minute zuckt de Guscht  "Hm", brummt er, "eih Gewitter",  Unn schpeter dann, ganz ohne Luscht:  -"Isch ä  nitt, - des isch bitter".